Cuneiform Tablet Kt 94/k 779 (AKT 6b 459)
Cuneiform tablet, dated to the Old Assyrian Period (ca. 1950-1850 BC).
Genre: unknown
Transliteration:
lá-qé-ep DUMU šu-a-šùr a-dí-in a-ša-me-ma ma-áš-kà-tù-šu ú-šé-bi-lam a-ma-kam DUMU PUZUR₄-ša-du-e ša-lá-ma lu KÙ.BABBAR ša-al-ṭam lu ší-im pí-ri-kà-ni ú-šé-bi-lam KÙ.BABBAR ma-lá ú-šé-bi₄-lá-ni i ku-nu-ki-šu-ma i qá-tí am-tí-a li-ib-ší a-ḫu-a a-tù-nu a-ma-kam GÉME ú e-wa-ri-mu-ša na-ḫi-da-ma ba-áb-tí lu-pá-ḫi-ru-ma KÙ.BABBAR ma-lá tù-šé-ṣa-a-ni-ni i-na ku-nu-ki-ku-nu a-dí a-lá-kà-ni i be-tí-a li-ib-ší ú ṣú-ḫa-ri-a na-ḫi-da-ma ú-ṭá-tám ú e-ṣí lu-pá-ḫi-ru-nim ú-ṭá-tám lu ŠE-am lu GIG ša ú-šé-ru-bu-ni-ni-ma a-na KÙ.BABBAR am-tum lu ta-ta-dí-in-ma KÙ.BABBAR É-tí-ša li-ib-ší a-dí a-lá-kà-ni 12 GÍN KÙ.BABBAR iš-tí <big_gap> 6 e-ri-qá-tum iš-tí a-ší-ú-ma-an a-ḫu-a a-tù-nu ba-áb-tí za-ki-a